Súradnice: 48°23′28″S 19°21′11″V﻿ / ﻿48,391°S 19,353°V﻿ / 48.391; 19.353

**Končitý hrádok** (701,0 m n. m.) je vrch v Krupinskej planine, krajinnom celku Slovenského stredohoria. Leží nad Dolným Tisovníkom, približne 16 km južne od Detvy.

Poloha
------

Nachádza sa na východnom okraji planiny, v geomorfologickom podcelku Modrokamenské úboče. Leží v Banskobystrickom kraji, na hranici okresov Zvolen a Detva a zasahuje na katastrálne územie obce Horný Tisovník a Podjavorie II v rámci vojenského obvodu Lešť. Najbližšími sídlami sú juhovýchodne situovaný Dolný Tisovník a Červeňany a severovýchodne ležiaci Horný Tisovník, južne sa nachádza Veľký Lom a Suché Brezovo, juhozápadne Dačov Lom a Senohrad a severne obec Stará Huta. Územie leží na hranici vojenského výcvikového priestoru Lešť.

Opis
----

Končitý hrádok leží na východnom okraji podcelku Modrokamenské úboče, v hrebeni, vedúcom z Javoria (1 044 m n. m.) juhovýchodným smerom cez Chlm na Rechtorov vrch (675 m n. m.). Východne sa nachádza Lysec (716 m n. m.), Čierťaž (666 m n. m.), Bralce (817 m n. m.), Stanová (800 m n. m.) a Vlčia skala (727 m n. m.), severne Kobylí vrch (782 m n. m.), Pálenisko (769 m n. m.), Dedinský vrch (811 m n. m.), Bralo (723 m n. m.), Brezie (704 m n. m.), Chlm (744 m n. m.), Sokolovo bralo (869 m n. m.) a Javorie (1 044 m n. m.), západne Vysoká (908 m n. m.), Dlhý diel (818 m n. m.), Vŕšok (770 m n. m.), Mavercová (709 m n. m.), Kopaný závoz (775 m n. m.), Brezové vŕšky (634 m n. m.) a Habersko (620 m n. m.) a južne Kršiakov vŕšok (648 m n. m.), Borok (630 m n. m.), Rechtorov vrch (675 m n. m.) a Nemcov vrch (628 m n. m.). Hrebeň patrí do povodia Ipľa, kde vodu z východných svahov odvádza riečka Tisovník, zo západných odteká potokom Koprovnica do Starej rieky. Na vrchol nevedie značený turistický chodník.

### Výhľady

Vrchol pokrýva súvislý lesný porast, ktorý neumožňuje rozhľad. Z vhodných lokalít sú viditeľné okolité vrcholy Krupinskej planiny, blízkeho Javoria a Ostrôžok, pri vhodných podmienkach možno vidieť aj Poľanu a vrchy v severnom Maďarsku.

Prístup
-------

Na vrchol nevedie značený turistický chodník, preto prístup je možný neznačenými chodníkmi z Dolného Tisovníka. Hrebeňom prechádza východná hranica vojenského výcvikového priestoru Lešť, kde je obmedzený vstup verejnosti.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2023-10-06]. Dostupné online.
2. 1 2 3  *Javorie – Ostrôžky. Turistická mapa.* 1 : 50 000. Harmanec: VKÚ, a. s.
3. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-10-06]. Dostupné online.
4. 1 2 3 4 5 6   *Mapový portál HIKING.SK* [online]. Denník N, [cit. 2023-10-06]. Dostupné online.
5. ↑   *Mapy.cz* [online]. sk.mapy.cz, [cit. 2023-10-06]. Dostupné online.
6. ↑   *Peakfinder* [online]. peakfinder.org, [cit. 2023-10-06]. Dostupné online.

Pozri aj
--------

* Krupinská planina
* Modrokamenské úboče
* Zoznam vrcholov v Krupinskej planine

Externé odkazy
--------------

* Poloha na turistickej mape

| * z
* d
* u
Krupinská planina |
| --- |
| Podcelky | 
* Bzovícka pahorkatina
* Dačolomská planina
* Modrokamenské úboče
* Závozská vrchovina

 |
| Národné prírodné rezervácie | 
* Mäsiarsky bok

 |
| Prírodné rezervácie | 
* Čabraď
* Čebovská lesostep
* Modrokamenská lesostep
* Šinkov salaš
* Šípka

 |
| Prírodné pamiatky | 
* Kamenná žena
* Kosihovský Kamenný vrch
* Krehora
* Tesárska roklina
* Zlepencová terasa

 |
| Chránené areály | 
* Holica

 |
| Kultúrne a historické pamiatky | 
* Bzovík
* Čabraď
* Modrý Kameň

 |
| Vybrané vrcholy Krupinskej planinyZoznam vrcholov | 
* Dlhý diel (818 m n. m.)
* Kopaný závoz (775 m n. m.)
* Vŕšok (770 m n. m.)
* Žiar (756 m n. m.)
* Sebatin kút (751 m n. m.)
* Chlm (744 m n. m.)
* Horná hora (737 m n. m.)
* Medveďov vrch (728 m n. m.)
* Jaseňový vrch (724 m n. m.)
* Bralo (723 m n. m.)
* Mavercová (709 m n. m.)
* Brezie (704 m n. m.)
* Končitý hrádok (701 m n. m.)
* Španí laz (643 m n. m.)

 |